section_heading: Kultura
paragraph_text: U Podgrađu je znamenita barokna kapelica Sv. Roka iz 18. stoljeća, renovirana prema nacrtima Hermanna Bolléa u 19. stoljeću, a uz koju se veže i ljubavna legenda. Prema legendi kontesa Karolina Sermage dala je sagraditi kapelicu u spomen na voljenog supruga, violinista Antuna Kirschhofera, unutar koje se nalazi i njegov nadgrobni spomenik.